《唐多令 倚楼目远春人不来》
清代·姚燮

梦影小红楼。东风笛送愁。游丝宛转飏帘钩。帘外玉梅花落尽，宛翠羽，说啁啾。

莫唱少年游。斜阳冷欲秋。木兰烟隔美人舟。江水微茫芳草外，怜多事，替春流。

作者简介：姚燮（1805—1864）晚清文学家、画家。字梅伯，号复庄，又号大梅山民、上湖生、某伯、大某山民、复翁、复道人、野桥、东海生等，浙江镇海（今宁波北仑）人。道光举人，以著作教授终身。治学广涉经史、地理、释道、戏曲、小说。工诗画，尤善人物、梅花。著有《今乐考证》、《大梅山馆集》、《疏影楼词》。